【甘肃赋】精彩内容
甘肃赋
甘肃，名起西夏，元设行省。居九曲之首，处雍梁之地。坐拥三秦，势控藏疆；北扼宁蒙，南襟巴蜀。仰望万里雄关兮，关关连古今；俯瞰三江九河兮，河河通神州。地跨三大自然区域，形若如意胜状。冬少严寒，夏鲜酷暑，春风风人，秋水长天。山河两千里，沧桑八千年。
伟哉甘肃，历史悠久。大地之湾，文明滥觞。羲轩桑梓，周祖豳地。秦祥西垂，汉家重邦。隋唐雄起，“天下称富庶者无如陇右”，都会谓繁华地未及三危峰侧、焉支山畔。中西交汇，民族融合，是以，修长城筑塞障，设烽燧兴屯田，渐成兵家要塞。
三国鼎立，演义分合大势。五代十国，拓土筑疆建都。宋元以降，灾荒兵燹频仍，“陇中苦瘠甲于天下”。近代以还，洋务兴起，曙光初照。辛亥革命，民主云涌。
两当兵变，南梁星火，哈达铺点兵，会宁驿会师。三军过后尽开颜，春风飞度玉门关。故曰:“顺势而为者，民助之，则兴也勃焉，盛也煌焉；悖道而行者，民弃之，则亡亦忽焉，衰亦悲焉”。
然则溯文化之源流，神奇沃土，文脉绵延。千秋物华，万古气紫。环江翼龙展亿年生灵气概，黄河古象显万代沧海桑田。羲皇开天，仰观俯察而八卦成，演绎春秋；女娲创世，抟土造人而嫁娶分，肇启文明。黄帝问道，嫘祖始蚕；大禹导水，